OpenLLM-France/wikimedia huggingface dataset:
# Joe Maggard

Joseph "Joe" Maggard (Lynch, Kentucky, 1955eko abenduaren 8a - ), Estatu Batuetako aktorea da.

## Filmografia

Zinema :
| Urtea | Filma | Pertsonaia |
| 1989 | Burning Vengeance | John Dayton |
| 1989 | Black Rainbow | Audience Member |
| 1991 | Nightmare in Columbia County | Scanlon |
| 1992 | Wild Card | Bartender |
| 1992 | Love Field | Redneck |
| 1994 | One Christmas | Dixon Hobbs |
| 1996 | Sophie & the Moonhanger | Andy Palmer |
| 1996 | Bastard Out of Carolina | Man at Cafe |

## Telebista

Telebista :
| Urtea | Telesaila | Pertsonaia |
| 1993-1994 | Matlock | Orville / Boat Owner |
| 1996 | Pure Bliss | Best Friend |
| 1996 | American Gothic | Townsperson #1 |
| 1998 | The Wacky Adventures of Ronald McDonald | Ronald McDonald |
* Datuak: Q1256712
# Joe Mitty

Joe Mitty, jaiotzez Joseph Sidney Mitty, (Islington (Erresuma Batua), 1919ko maiatzaren 7a - 2007ko irailaren 30a) Oxfam erakundeko dendak Erresuma Batuan zabaldu zituen ekintzailea izan zen. Hasiera batean Oxfam dendetan arropa eta beste objektuen dohaintzak jaso eta horiek behartsuei banatzen zitzaizkien, baina Mittyk bigarren eskuko salgai moduan jartzeko ideia izan zuen. Horri esker, Oxfam erakundeak bere finantzak hobetu eta Oxfam denda-sarea zabaldu ahal izan zuen. Gaur egun, Erresuma Batuan, 700 bat Oxfam denda badira.

## Biografia eta lorpenak

Joseph Sidney Mitty Londres iparraldean dagoen Islingtonen (Erresuma Batua) jaio zen 1919ko maiatzaren 7an.
Aita Royal Arsenaleko langilea zen eta Joek 12 urte besterik ez zituenean hil zen, amak bakarrik zaindu zuelarik.
1942an armadan zegoen Dorothy Whitekin ezkondu zenean eta bikoteak bi seme eta alaba izan zituen. II. Mundu Gerra garaian, erakunde honen kontuen ardura eraman zuen eta gerraren eraginpean nekez zebiltzan zibilen artean erabilitako arropa banatzeko arduraduna izan zen. Horrela ikusi zuen, txirotasunaren aurkako borroka negozio ederra izan zitekeela eta Behartsua jantz ezazu, aberastuko zara-eta! lema gauzatu zuen.
1946an, Mittyk armada utzi zuen eta Oxfordera joan zen bizitzera. 75 £ ordaindu zuen lur eremua erosi zuen eta hurrengo 60 urtetan emazterekin biziko zen etxea eraiki zuen. Hasieran aire ontzi ekoizpenerako ministeritzan aritu zen lanean, baina, 1949an, Oxfordeko Gosearen aurkako Komitearentzako administratibo izateko lan iragarki batean erreparatu zuen -Gerora, Oxfam izango zen erakundea- eta Mittyk bere burua aurkeztu zuen. Hasiera batean beste bolondresekin batera kobratu gabe aritu bazen ere, gero soldatapeko lehen langilea bilakatuko zen. 1971n, milioi libra baino gehiagoko irabaziak lortu zituen .
1989an alaba Gloria hil zen eta, 1995ean, berriz, Dorothy emaztea ere galdu zuen.
2000n, milatik gora ziren Oxfam karitate dendak eta milaka bolondres ari ziren beretzat lanean.
Joe Mitty 2007ko irailaren 30ean hil zen, 88 urte zituenean. Bere semeetako batek hartu zuen aitaren lanaren jarraipenaren ardura.

## Erreferentziak

* ↑ (Gaztelaniaz)http://www.telegraph.co.uk/news/obituaries/1564925/Joe-Mitty.html
* ↑ (Ingelesez)http://www.theguardian.com/news/2007/oct/09/guardianobituaries.voluntarysector

## Irudiak

* Datuak: Q6211392
# Joe Pesci

Joseph Frank Joe Pesci (Netwark, New Jersey, 1943ko otsailaren 9a) estatubatuar aktore, umorista eta musikari bat da.
Film hauetan antzeztu izanagatik ospetsua da: Raging Bull (1980), Once Upon A Time In America (1984), Lethal Weapon 2 (1989), Goodfellas (1990), Home Alone (1990), JFK (1991), My Cousin Vinny (1992), A Bronx Tale (1993), Lethal Weapon 4 (1994) eta Casino (1995).

## Filmografia

| Urtea | Filma | Papera | Oharrak |
| 1961 | Hey, Let's Twist | Peppermint Club elkarteko dantzaria | Ez da kredituetan agertzen |
| 1969 | Out Of It | Michael | |
| 1976 | The Death Collector | Joe Salvino | |
| 1980 | Raging Bull | Joey LaMotta | Izendatua — Gizonezko bigarren aktore onenaren Oscar Saria Nominada — Gizonezko bigarren aktore onenaren Urrezko Globo Saria |
| 1982 | Dear Mr. Wonderful | Ruby Dennis | |
| 1982 | I'm Dancing as Fast as I Can | Roger | |
| 1983 | Easy Money | Nicky Cerone | |
| 1984 | Once Upon A Time In America | Frankie Minaldi | |
| 1984 | Tutti dentro | Corrado Parrisi | |
| 1984 | Eureka | Mayakofsky | |
| 1987 | Man on Fire | David Coolidge | |
| 1988 | Moonwalker | Frankie Lideo (baita Mr. Big gisa ere) | |
| 1988 | The Legendary Life of Ernest Hemingway | | |
| 1989 | Lethal Weapon 2 | Leo Getz | |
| 1990 | Betsy's Wedding | Oscar Henner | |
| 1990 | Goodfellas | Tommy DeVito | Izendatua — Gizonezko bigarren aktore onenaren Oscar Saria Nominada — Gizonezko bigarren aktore onenaren Urrezko Globo Saria |
| 1990 | Home Alone | Harry Lyme | |
| 1990 | Catchfire | Leo Carelli (ez da kredituetan agertzen) | Backtrack gisa ere ezaguna |
| 1991 | The Super | Louie Kritski | |
| 1991 | JFK | David Ferrie | |
| 1992 | My Cousin Vinny | Vincent LaGuardia Gambini | |
| 1992 | Lethal Weapon 3 | Leo Getz | |
| 1992 | The Public Eye | Leon Bernstein | |
| 1992 | Home Alone 2: Lost In New York | Harry Lyme | |
| 1992 | Tales from the Crypt | Con man (Split Personality) | |
| 1993 | A Bronx Tale | Carmine | Kameoa |
| 1994 | Jimmy Hollywood | Jimmy Alto | |
| 1994 | With Honors | Simon Wilder | |
| 1995 | Casino | Nicky Santoro | |
| 1997 | 8 Heads In A Duffel Bag | Tommy Big Balls | |
| 1997 | Gone Fishin' | Joe Waters | |
| 1998 | Lethal Weapon 4 | Leo Getz (Estatu Agentea) | |
| 2006 | The Good Shepherd | Joseph Palmi | Kameoa |
| 2010 | Love Ranch | Charlie Botempo |

## Kanpo estekak

* Joe Pesci aktorearen IMDBko fitxa ikusgai (Ingelesez)
* Datuak: Q20178
* Multimedia: Joe Pesci / Q20178
# Joe Lara

William Joseph Lara, ezagunagoa Joe Lara izenez, (San Diego, Kalifornia, 1962ko urriaren 2a - Smyrna, Tennessee, 2021eko maiatzaren 29a) estatubatuar aktorea eta abeslaria izan zen. Tarzan in Manhattan filman eta Tarzan: The Epic Adventures telesailean Tarzan pertsonaiarena egiteagatik ezaguna zen.
2021eko maiatzaren 29an hil zen Smyrnan hegazkin istripu batean.

## Erreferentziak

* ↑ (Ingelesez) «'Tarzan' star Joe Lara dies in plane crash» Toronto Sun 2021-05-30 (Noiz kontsultatua: 2021-05-31).

## Kanpo estekak

* Datuak: Q3180107
# Joe Perry

Anthony Joseph Pereira, izen artistikoaz Joe Perry (Lawrence, Massachusetts, 1950eko irailaren 10a) estatubatuar gitarrajole, abeslari eta kantautore bat da. Nagusiki Aerosmith rock musika taldeko gitarrajolea eta kidea izateagatik ezaguna da. The Joe Perry Project musika taldearekin eta bakarkako diskoak ere argitaratu izan ditu.

## Diskografia
### Aerosmith

| Aerosmith 1973 Get Your Wings 1974 Toys In The Attic 1975 Rocks 1976 Draw The Line 1977 Live! Bootle 1978 Night In The Ruts 1979 Greatest Hits 1980 Rock In A Hard Place 1982 Done With Mirrors 1985 Classics Live 1986 Classics Live II 1986 Permanent Vacation 1987 | Gems 1988 Pump 1989 Pandora's Box 1991 Get a Grip - 1993 (Geffen) Big Ones 1994 Nine Lives 1997 A Little South Of Sanity 1998 Just Push Play 2001 Young Lust: The Aerosmith Anthology 2001 O yeah!: Ultimate Aerosmith Hits 2002 Honkin' On Bobo 2004 Rockin' The Joint 2005 Devil's Got a New Disguise (Recopilatorio) 2006 |

### The Joe Perry Project

* Let the Music Do the Talking (1980)
* I've Got the Rock'n'Rolls Again (1981)
* Once a Rocker, Always a Rocker (1983)
* The Best of The Joe Perry Project (1999)

### Barkarka

* Joe Perry (2005)
* Have Guitar, Will Travel (2009)
* Joe Perry's Merry Christmas (2014)

## Kanpo estekak

* Joe Perry musikariaren webgune ofiziala (Ingelesez)
* Aerosmith taldearen webgunea (Ingelesez)
* Datuak: Q313378
* Multimedia: Joe Perry (guitarist) / Q313378
# Joe Marler

Joseph William George Marler (Eastbourne, 1990eko uztailaren 7a) ingeles errugbilaria da, harroin postuan aritzen dena. Klubeko ibilbide profesionala Premiership Rugbyko Harlequins taldean egin du. 2012ko ekainaren 9an egin zuen debuta Ingalaterrako selekzioarekin, Durbanen, Hegoafrikaren aurka.

## Ibilbidea

* Harlequins: 2009-

## Palmaresa
### Harlequins

* Ingalaterrako errugbi txapelketa
** irabazlea: 2012, 2021
* Anglo-Galestar Kopa
** irabazlea: 2013
* European Challenge Cup
** irabazlea: 2011
** finalista: 2016

### Ingalaterrako selekzioa

* Sei Nazioen Txapelketa
** irabazlea: 2016, 2017, 2020,
** Grand Slam: 2016
** Triple Crown: 2014, 2016, 2020
* Autumn Nations Cup
** irabazlea: 2020
* Munduko Errugbi Kopa
** finalista: 2019
** hirugarrena: 2023

## Erreferentziak

* ↑ Joe Marler. en.espn.co.uk (Noiz kontsultatua: 2024-3-21).

## Kanpo estekak

* Datuak: Q6211121
* Multimedia: Joe Marler / Q6211121
# Joe Louis

Joseph Louis Barrow (La Fayette, Alabama, 1914ko maiatzaren 13a - Paradise, Nevada, 1981eko apirilaren 12a), Joe Louis ezizenez ezagunagoa, estatubatuar boxeolari profesionala izan zen. Ondoz ondoko 140 hilabetez, 1937-1949 bitartean, pisu astunetako munduko txapelduna izan zen, orain arte hautsi ez den marka ezarriz.

## Bizitza

Joe Louis 1914ko maiatzaren 13an jaio zen, Alabamako familia behartsu batean; aita, Mun Barrow, kotoi biltzailea zen. 1916an aita ospitale psikiatriko batean sartu zuten. 1924an familia Detroitera aldatu zen. Hiri horretan sartu zen boxeoaren munduan. Amateur ibilbide liluragarria izan zuen: 54 borrokalditan 50 garaipen lortu zituen, horietako 43 knockout-ez.
1934an profesionaletara igaro zen. Ondoko urtean 12 borrokaldi irabazi zituen eta, besteak beste, Primo Carnera, Max Baer eta Paulino Uzkuduni KOz nagusitu zitzaien. Baina, 1936ko ekainaren 19an, nahigabe handia hartu zuen, New Yorkeko Yankee Stadiumean Max Schmelingen aurka KOz galdu baitzuen. Hala ere, 1937ko ekainaren 22an munduko txapela eskuratu zuen, James J. Braddock txapelduna 8. roundean borrokaz kanpo utzita.
Louisek 12 urtez atxiki zuen munduko titulua. Epe luze horretan, 25 aldiz defendatu zuen gerrikoa, garaiko boxeolari hoberenen aurka (Lou Nova, Tony Galento, Gus Dorazio, Buddy Baer, Johnny Paycheck, Billy Conn...). 1938ko ekainaren 22an Max Schmelingi errebantxa hartu zion, borrokaldiko lehenbiziko roundean KO eta bi saihets hezur hautsirik zituela utzi baitzuen. 1942an Armadan sartu eta 1946 arte ez zen ringetara itzuli. 1946 eta 1949 artean, gerrikoa arazorik gabe defendatu zuen eta, besteak beste, Jersey Joe Walcotti bi aldiz gailendu zitzaion.
1949ko martxoaren 1ean, artean munduko txapelduna zela, erretiratu zen. Luze gabe, ordea, berriro boxeatzera itzuli behar izan zuen, erabat zorpeturik zegoelako. Itzulera ez zen arrakastatsua izan: 1950an Ezzard Charlesek puntuetara irabazi zion, eta 1951n Rocky Marcianok KOz. Horren ostean, behin betiko erretiratu zen.
Boxeoa utzi zuenetik, estuasun ekonomiko larriak izan zituen. 1969an kokainak eragindako kolapso bat izan zuen, eta 1970ean bost hilabete igaro zituen psikiatriko batean. 1970eko hamarkadan Las Vegasko Caesars Palace kasinoan lan egin zuen. Hiri horretan hil zen, 1981eko apirilaren 12an, bihotzekoak jota. Ronald Reagan presidentearen berariazko erabakia betez, Arlingtongo Hilerri Nazionalean ehortzi zuten.

## Erreferentziak

* ↑ Joe Louis. totallyhistory.com (Noiz kontsultatua: 2015-09-18).
* 1 2 3 4 Joe Louis: Biography. cmgww.com (Noiz kontsultatua: 2015-09-18).
* 1 2 3 Joe Louis. biography.com (Noiz kontsultatua: 2015-09-18).
* ↑ McGowen, Deane. Joe Louis, 66, Heavyweight King Who Reigned 12 Years, Is Dead. nytimes.com (Noiz kontsultatua: 2015-09-18).
* Datuak: Q273206
* Multimedia: Joe Louis / Q273206
# José Antonio Sánchez Medina

José Antonio Sánchez Medina (Bilbo, 1970eko abuztuaren 2a) bizkaitar atleta paralinpiar ohia da.

## Palmaresa

Paralinpiar Jokoak :
| Urtea | Tokia | Proba |
| 1992 | Bartzelona | 4 × 400 m B1-B3 |
| 1992 | Bartzelona | 400 m B2 |
| 1992 | Bartzelona | 800 m B2 |
| 1992 | Bartzelona | 1500 m B2 |
| 1996 | Atlanta | 800 m T11 |
| 1996 | Atlanta | 1500 m T11 |
| 1996 | Atlanta | 4 × 400 m T10-12 |

## Erreferentziak

* ↑ Espainiako Paralinpiar Batzordea
* Datuak: Q13588821
# José Antonio Urtiaga

José Antonio Urtiaga Albizu (Eibar, Gipuzkoa, 1942ko urriaren 17a – Donostia, 2024ko ekainaren 25a) aurrelari lanetan aritu zen eibartar futbolaria izan zen.

## Klubak

| Kluba | Herrialdea | Urtea |
| CD Mestalla | Espainia | 1960 – 1964 |
| Valentzia CF | Espainia | 1962 – 1966 |
| Atletico Madril | Espainia | 1966 – 1968 |
| Real Sociedad de Fútbol | Euskal Herria | 1968 – 1973 |

## Erreferentziak

* ↑ Urtiaga
* ↑ «URTIAGA ALBIZU, José Antonio - Auñamendi Eusko Entziklopedia» aunamendi.eusko-ikaskuntza.eus (Noiz kontsultatua: 2021-03-27).
* Datuak: Q16880190
# José Antonio Vivó

José Antonio Vivó Undabarrena (Espinosa de los Monteros, Espainia, 1930eko martxoaren 9a – Olaberria, Gipuzkoa, 1979ko otsailaren 6a) ETAk 1979ko otsailaren 6an hildako politikari bat izan zen.

## Bizitza

Guipúzcoa Unidako eta Alianza Popularreko kidea, José Antonio Vivó Undabarrena Olaberriako alkatea, Gipuzkoako foru diputatua izan zen. Jatorriz, Burgosko Espinosa de los Monteros udalerrikoa zen. Hil zutenean 49 urte zituen, ezkonduta zegoen eta sei seme-alaba zituen.

### Hilketa

1979ko otsailaren 6an, 21:15ean, ETAko bi kide, aurpegia estalita, José Antonio Vivóren etxebizitzara hurbildu ziren, eta txirrina jo zuten. Haren emazteak atea ireki zuenean etakideek mehatxu egin zieten senar-emazteei eta han zeuden bi seme-alabei. Ondoren, telefonoaren kableak moztu zituzten, eta José Antonio indarrez etxetik atera zuten. Handik gutxira haren senideek hainbat tiro entzun zituzten. Urola komandoko kide Mercedes Galdós Arsuagak egin zituen tiroak. Ondoan zuen komando bereko Félix Ramón Gil Ostoaga, eta hark ere José Antonio Vivori tiro egin zion. Tiroak jaso eta gero, lurrera erori eta odol putzu batean hil zen. Anbulantzia batek Beasaingo San Migel Klinikara eraman zuen, eta han Vivoren heriotza egiaztatu zuten.
Geroago jakin zen hiltzaileek aldez aurretik pistolaz auto bat lapurtu zutela. Hain zuzen ere, Seat 124 zuri bat. Ibilgailuaren jabea bahitu, Beasaingo zuhaitz batera lotu eta han utzi zuten. Atentatua egin ondoren, hiltzaileak korrika ibilgailura abiatu ziren, eta N-1 errepiderantz ihes egin zuten.
Urola komandoko kideek biktima zelatatzen aritu ziren atentatuaren aurretiko hilabeteetan. ETAren zuzendaritzak atentatua egiteko baimena eman zuen, zelatatzearen datuak jaso ostean.
Hilketaren egiletzat, Espainiako Justiziak Mercedes Galdós Arsuaga eta Félix Ramón Gil Ostoaga ETAko kideak zigortu zituen. Mercedes Galdós Arsuaga 1986an atxilotu zuten, Nafarroa komandoa desegin zuen operazio polizialaren baitan. Bi urte geroago, 1988ko apirilaren 25ean, 29 urteko kartzela-zigorra ezarri zioten, Auzitegi Nazionalaren Zigor-arloko Salaren Bigarren Atalak emandako 20/88 epaiaren bitartez. Berarekin batera hilketan esku hartu zuen gaizkileari dagokionez, Félix Ramón Gil Ostoaga, Frantziako Ciboure udalerrian atxilotu zuten, 1989ko urriaren 24an. Auzitegi Nazionalaren Zigor-arloko Salaren Bigarren Atalak, zigor berdina jarri zion, 1994ko azaroaren 19an, 66/94 epaiaren bitartez. Gainera, 66/94 epaiak etakide biek José Antonio Vivóren oinordekoei 15 milioi pezetako kalte-ordainak ordaintzea ezarri zuen. Bere krimenengatik Espainian inoiz epaitu ez duten arren, atentatu honetan parte hartu izana leporatzen diote José María Zaldúa Corta etakideari.
ETAk ez zuen hilketaren aldarrikapenik egin atentatuaren hurrengo egunetan.

## Bibliografia

* (Gaztelaniaz) MERINO, A., CHAPA, A., Raíces de libertad, 2011. 23-29 orrialdeak. FPEV. 978-84-615-0648-4 ISBN.
* Datuak: Q55650632
# José Antonio Santano

José Antonio Santano Clavero (Irun, 1965 -) gipuzkoar politikaria da, PSE-EE alderdikoa. 2002tik 2023ra Irungo alkate izan zen, eta 2023tik aurrera Espainiako Gobernuko Garraio eta Mugikortasun Jasangarriko estatu idazkaria da.

## Biografia

EHUn zuzenbidea ikasi zuen. Zinegotzia izan zen Irungo Udalean 1983tik 1988ra. Bi urtez enpresa prinbatuan lanean egon zen, baina 1991 eta 1995 artean berriro politikan aritu zen, Gipuzkoako Foru Aldundian. 1999an Irungo udalera bueltatu zen eta 2002an Francisco Alberto Buen Lacambraren ordezkoa izan zen alkate postuan. 2003, 2007, 2011, 2015, 2019 eta 2023an errepikatu zuen postuan. 2003tik 2007ra bitarte Gipuzkoako Batzar Nagusietako kide izan zen. Bidasoa-Txingudi partzuergoa sortu zuen Hondarribia eta Hendaiarekin batera.
2003an Óscar Puentek zuzendutako ministerioan Estatu Idazkaritza eman zioten, Garraio eta Mugikortasun Jasangarrian.

## Kanpo estekak

* Datuak: Q5938106

## Kanpo estekak

* Datuak: Q5938106
* ↑ (Gaztelaniaz) «El alcalde de Irún, José Antonio Santano, nombrado secretario de Estado de Transportes» Diario ABC 2023-11-28 (Noiz kontsultatua: 2023-12-13).
# José Antonio Santesteban

José Antonio Santesteban (Donostia, 1835eko urriaren 18a – ibidem, 1906ko irailaren 21a) gipuzkoar musikagilea izan zen, bere familiako ospetsuena izan zena (José Juan Santesteban aita eta Jesús Santesteban semea zituen). Euskarazko lehendabiziko opera moldatu zuen: Pudente, Serafin Barojaren libretto zuena. 1879an aita ordezkatu zuen Donostiako Santa Maria basilikan, kaperaren maisu postuan.

## Lanak

* Pudente
* 12 meza
* 2 miserere
* Salmo
* Motete
* 24 preludio
* Euskal abesti eta dantzak

## Erreferentziak

* ↑ Auñamendi Eusko Entziklopedia. José Antonio Santesteban. .
* ↑ Zallo, Ramón. (2007). Les basques, aujourd'hui. , 198 or..
* ↑ Morel Borotra, Natalie. (2003). L'opéra basque (1884-1937). Baigorri: Éditions Izpegi ISBN 2-909262-16-2..
* Datuak: Q139641
* Multimedia: José Antonio Santesteban / Q139641
# José Antonio Sarazibar

José Antonio Sarazibar Sautua (Bilbo, 1941eko ekainaren 13a) bizkaitar sindikalista eta politikaria da.
Lanbidez argiketaria, frankismoan UGTn sartu zen. PSEren zerrendetan Espainiako Diputatuen Kongresuan egon zen bi urtez.
# José Antonio Suso

José Antonio Suso Pérez de Arenaza (Maeztu, Araba, 1956ko ekainaren 14a), euskal politikari, enpresario, Eusko Alderdi Jeltzalearen legebiltzarkide eta Lezako alkate da, bai eta EAJko burukide eta Arabako Buru Batzarraren (ABB) lehendakari ere.

## Ibilbidea

Kimiketan lizentziatua eta MBAn masterduna, Arabako Buru Batzarraren lehendakari da 2016. urtetik aurrera. Arraia-Maeztun jaioa, 1983. urtean bertako alkate izatera iritsi zen lau urtez (1987raino). Handik aurrera, karrera politiko luzea izan du: prokuradorea Arabako Batzar Nagusietan (1988-1991), Arabako Foru Aldundiko Nekazaritza-Zuzendari (1991-1995) zein Nekazaritza Ahalduna (1995-1999), Eusko Jaurlaritzako Elikagaien Industrien Zuzendari (2005-2006) zein Sailburuordea (2006-2009). 2016ko urtarrilaren 23tik aurrera, gainera, ABBaren lehendakari da, eta, 2019. urtetik aurrera, Lezako alkate ere.
1982. urtetik aurrera EAJ alderdiaren kide eta afiliatua da. Aipatutako karguez gain, barne-kargu anitz eduki ditu ere jeltzale modura: Arraia-Maeztuko Herri-Batzordearen Lehendakari, aipatutako Batzordearen ordezkari Arabako Lurralde-Batzarrean zein, 2016a baino lehen, alderdiaren Arabako Zuzendaritza-Batzordearen kide.

## Erreferentziak

* 1 2 3 (Gaztelaniaz) EAJ-PNV. «José Antonio Suso Pérez de Arenaza: Presidente del ABB y burukide del Partido Nacionalista Vasco» EAJ PNV (Noiz kontsultatua: 2020-07-13).
* 1 2 3 4 (Gaztelaniaz) Batzar, Euzkadi Buru. «Ni Naiz» Jose Antonio Suso (Noiz kontsultatua: 2020-07-13).
* 1 2 Press, Europa. (2016-01-23). «José Antonio Suso liderará el PNV de Álava con el objetivo de "consolidar" un partido "moderno y unido"» www.europapress.es (Noiz kontsultatua: 2020-07-13).
* ↑ (Gaztelaniaz) «José Antonio Suso, presidente del PNV en Álava, elegido por unanimidad en Leza» El Correo 2019-06-15 (Noiz kontsultatua: 2020-07-13).
* Datuak: Q97326993
# José Antonio Sáenz de Santamaría

José Antonio Sáenz de Santa María Tinturé (Gijón, Espainia, 1919ko abenduaren 15a - Madril, Espainia, 2003ko abuztuaren 25a) militarra izan zen. Espainiako Gerra Zibilean (1936-1939) bando kolpista matxinatuaren alde borrokatu zen. Ondoren, Francoren diktaduran, Trantsizioan eta demokrazian hainbat kargu politiko izan zituen.
# José Antonio Ubierna

José Antonio Ubierna Eusa (Argecilla, 1876ko irailaren 28a - Madril, 1964ko martxoaren 1a) espainiar legelari eta politikaria izan zen.
1918 eta 1923 artean senataria, 1927an diputatu bilakatu zen. Espainiako Auzitegi Goreneko fiskala, Bizkaiko gobernadore zibila ere izan zen.
* Datuak: Q60029000
* Multimedia: José Antonio Ubierna Eusa / Q60029000
# José Antonio Vitoria

José Antonio Vitoria Armendaritz (Iruñea, 1962) nafar antzerkigile eta gidoilaria da. Un extraño antzezlanari esker saritua izan da.
Zinemagintzan ere aritu da eta 2005ean Vorvik bere opera prima egin zuen.
# Jean-Luc Godard

Jean-Luc Godard (Paris, 1930eko abenduaren 3a - Rolle, Suitza, 2022ko irailaren 13a) frantziar-suitzar zinema zuzendari, gidoigile, ekoizle eta kritikaria izan zen, Nouvelle Vagueko kide garrantzitsuenetakoa.
Godarden lehen filma, A bout de souffle (1959), izan zen arrakastatsuena, berrikuntza handiak ekarri baitzituen. Klasizismoa eta erromantizismo indar handikoa, ezkortasunez nahastua, izan ziren Godarden aurreneko garaiko ezaugarri nagusiak. Ordukoak dira, orobat, Les carabiniers (1963), Une femme mariée (1964) eta Pierrot, le fou (1965). Zientzia-fikzioaren generoa ere Alphaville, une étrange aventure de Lemmy Caution (1965) filmean jorratu zuen. Bigarren garaian, kezka politikoek eta kontakizunari buruzko gogoetek eragin bizia izan zuten haren filmetan: Masculin féminin (1966), Made in USA (1966), La chinoise (1967), Le Gai Savoir (1969) eta Tout va bien (1972). Azken urteetakoak dira beste hauek: Prénom: Carmen (1983), Je vous salue, Marie (1984), Histoire(s) du cinèma (1988-1998), Nouvelle vague (1990), Hélas pour moi (1993), For Ever Mozart (1996), Allemagne année 90 neuf zéro (1997), Éloge de l'amour (2001), Liberté et patrie (2002) eta Notre musique (2004). Bere azken pelikula Film Socialisme (2010) esperimentala dugu.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ Berria. «Jean-Luc Godard zinemagilea hil da, 91 urterekin» Berria (Noiz kontsultatua: 2022-09-13).
* Intxauspe, J.M. 2013: Film Socialisme: Quo vadis Europa, hAUSnART, 3: 94-99

## Kanpo estekak

* Godarden esanekin eta filmeekin osatutako artikulua
* Datuak: Q53001
* Multimedia: Jean-Luc Godard / Q53001
# Jean-Léon Gérôme

Jean-Léon Gérôme (Vesoul, Saona Garaia, 1824ko maiatzaren 11 – Paris, 1904ko urtarrilaren 10a), frantses margolaria eta eskultorea izan zen, Arte ederretako akademiako kide izan zena. Jorratu zituen gaien artean orientalismoa, mitologia, historia eta erlijioa zeuden. 1878tik aurrera eskultura lanetan hasi zen, gehienak polikromian eginak.
Ohorezko Legioren ofizial nagusi izendatua, Gérômek ospea hartu zuen hainbat Erakusketa Unibertsalen ondotik, zeinetan margolari ofizialtzat hartua izan zen. Berrogei urtez Arte ederren eskolako irakasle izan zen eta 2.000 ikasletik gora iragan ziren haren ikasgelatik.
Garaiko frantses margolari ospetsuenetakoa izan zen eta Bigarren inperioko margogintza akademikoaren ordezkari nagusietako bat. Bizitzan ospea eta fama ezagutzeagatik, abangoardien aurka zuen jarreragatik, bereziki inpresionistekiko, ahaztua izan zen hil ondoren. Bere lanaren balioa berreskuratua izan da XX. mendearen amaieran eta, halaber, zinemarako inspirazio iturri bilakatu da.

## Iruditegia

* Pollice Verso, Jean-Léon Gérôme, 1872,(Phoenix Art Museum).
* Gazte greziarrak oilar borroka bat ikusten, Jean-Léon Gérôme, 1847 (Musée d'Orsay, Paris).
* Mort de César
* La réception des ambassadeurs du Siam à Fontainebleau
* Vente d'esclaves à Rome
* Datuak: Q212499
* Multimedia: Jean-Léon Gérôme / Q212499